Det kunne være gået grueligt galt, men heldigvis var de to børn, der var alene hjemme i huset i Dybvad både vågne og kvikke, så de kunne redde dem selv ud, da der pludselig opstod brand i landejendom på Tværhøjvej i Dybvad. Hele øverste etage af stuehuset var overtændt, mens også en nærliggende lade brød i brand. Ifølge vagtchef hos Nordjyllands Politi, Mogens Hougesen, står der ikke meget tilbage af stuehuset at redde. Alarmen lød klokken 11 mandag, og det var tilsyneladende en nabo, der havde et vågent øje på huset, hvor de to børn var alene hjemme. Ingen personer kom til skade og ej eller dyr, mens der er sket betydelig materiel skade. Det er endnu uvist, hvad der er årsag til at branden er opstået, ligesom det heller ikke på nuværende tidspunkt er muligt at afgøre, hvorvidt det er i stuehus eller i lade, at de første flammer kunne ses. Det skal politiets tekniske undersøgelser nu afgøre.
Det var tilsyneladende to kvikke  børn, der mandag ved 11-tiden hurtigt sørgede for selv at komme ud af et brændende hus på Tværhøjvej i Dybvad.